Tiltale for overtrædelse af straffelovens § 131, jf. retsplejelovens § 120, stk. 2, jf. stk. 1, ved offentligt at have udgivet sig som værende advokat, til trods for, at han ikke har beskikkelse som advokat
Ret: Retten i Lyngby (1. instans)
Faggruppe: Straffesag — Bødesag
Sagsemner: Forbrydelser mod offentlig myndighed;

RETTEN I LYNGBY

D O M

afsagt den 26. november 2009

Rettens nr. 1-1072/2008
Politiets nr. 0900-70386-00001-08

Anklagemyndigheden
mod
Tiltalte
CPR nr. (Født 1955)
Adresse
2400 København NV.

afsagt følgende

D O M :

Under denne sag tiltales Tiltalte ifølge anklageskrift af 10. april 2008 fra
Nordsjællands Politi til straf for

overtrædelse af straffelovens § 131, jf. retsplejelovens § 120, stk. 2, jf. stk.
1, ved offentligt eller med retsstridig hensigt at have udgivet sig over for of-
fentlig myndigheder som værende advokat til trods for, at han ikke har be-
skikkelse som advokat, idet han

a. den 15. oktober 2007 gav personligt fremmøde med Person 1 ved
Statsforvaltningen i Hovedstaden og her over for sagsbehandler Person
2 oplyste, at han var advokat.

b. den 29. oktober 2007 uden forudgående aftale gav personligt fremmø-de
ved familieafdelingen i Kommune, og her over for soci-alrådgiver Vidne
1 oplyste, at han var advokat for Person 1.

c. den 30. november 2007 uden forudgående aftale gav personligt frem-
møde ved Statsforvaltningen i Hovedstaden og her over for sagsbe-
handler Vidne 2 oplyste, at han var advokat for Person 1.

Anklagemyndigheden har nedlagt påstand om bødestraf.

Tiltalte har nægtet sig skyldig.

Der er under sagen afgivet forklaring af tiltalte og vidneforklaring af
Std 75271



Side 2/2

Vidne 1 og Vidne 2. Der henvises til retsbogen.

Rettens bemærkninger :

Retten finder ikke, at anklagemyndigheden har ført det til domfældelse i for-
hold a) fornødne bevis, hvorfor tiltalte frifindes for tiltalen i dette forhold.

Efter de af vidnerne afgivne forklaringer om, at tiltalte har præsenteret sig
overfor dem som advokat for en barnefar, findes tiltalte skyldig i overens-
stemmelse med tiltalen i forhold b) og c).

Straffen fastsættes efter straffelovens § 131, jfr. retsplejelovens § 120,stk.2,
jfr. stk.1 til 8 dagbøder hver på 300 kr. med forvandlingsstraf af fængsel i 8
dage.

T h i  k e n d e s  f o r  r e t :

Tiltalte straffes med 8 dagbøder hver på 300 kr.

Forvandlingsstraffen er fængsel i 8 dage.

Tiltalte betaler sagens omkostninger.

Dommer